**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 175/15.06.2017**

**PROIECT**

Ca urmare a solicitarii de emitere a acordului de mediu adresate **RACASAN FLORIN P.F.A,** cu sediul in comuna Dudestii Vechi, sat Cheglevici, nr. 40, jud. Timis, inregistrata la APM Timis cu nr. 916RP/31.01.2017, cu ultimele completari inregistrate la APM Timis cu nr. 6932RP/08.06.2017, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 14.06.2017, ca proiectul ***„Amenajare platforma de depozitare a gunoiului de grajd”*** propus a fi amplasat in comuna Dudestii Vechi, sat Cheglevici, CF 405865, nr. cad. 405865, jud. Timis, **nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 11*b.****instalatii petru eliminarea deseurilor, altele decat cele prevazute in anexa nr. 1;*

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Terenul se afla in localitatea Cheglevici, com. Dudestii Vechi, jud.Timis, fiind inscris in CF. nr. 405865 – teren extravilan agricol in suprafata de 1000 mp.

Proiectul prevede construirea unei platforme de depozitare a gunoiului de grajd rezultat din cadrul exploatatiei agricole apartinand Racasan Florin PFA in vederea aplicarii ulterioare ca fertilizant pe terenurile agricole detinute de catre titular, cu respectarea legislatiei in vigoare.

Efectivul de animale detinut in cadrul exploatatiei agricole este de: 50 bovine, 3 porcine si 200 ovine.

Suprafata terenului ce urmeaza a fi ocupata de obiectiv este de 350 mp, pe care se vor amenaja urmatoarele:

* Platforma betonata rectangulara, avand St = 100 mp (10,25 m x 9,50 m), cu pereti pe 3 laturi cu H= 3m si panta de 2% spre rigola de scurgere levigat.
* Rigola de scurgere levigat betonata, acoperita cu L=12 m si l=0.50 m, pana la bazinul de stocare levigat.
* Bazin betonat pentru stocare efluenti sau precipitatii cu V=8 mc.
* Drum de incinta cu St=85 mp
* 2 piezometre

Gunoiul de grajd produs de efectivul de animale (253 capete) va fi cuprins intre 71,4-87,95 m3/luna.

Capacitatea de stocare platforma: 180 t/an gunoi de grajd;

Accesul la platforma se va face din drum de exploatare existent.

Distanta pana la prima locuinta a obiectivului, este de circa 650 m.

Pe amplasament vor fi achizitionate urmatoarele echipamente necesare sistemului de manipulare si aplicare a gunoiului de grajd:

* Incarcator frontal
* tractor
* remorca agricola
* remorca cisterna vidanja
* masina imprastiat gunoi

Levigatul si apele pluviale se vor colecta intr-un bazin de stocare, betonat, semiingropat cu V=8 mc.

Suprafetele interioare ale peretilor si pardoselii platformei, ai canalului de colectare fractie lichida respectiv ai bazinului de colectare levigat (pereti si radier) vor fi protejate prin aplicarea prin pensulare a unei substante hidroizolante, pentru a impiedica eventualele infiltratii.

Apele colectate vor fi folosite pentru aplicare pe terenurile agricole sau la umectarea gunoiului in faza de compostare.

Prin proiect se vor amplasa 2 puturi de observatie, care vor permite monitorizarea periodica a calitatii apei subterane pentru a preveni infiltrarea efluentilor.

**Organizarea de santier**

Lucrarile de executie (inclusiv cele de imprejmuire) se vor desfasura numai in limitele incintei detinute de titular si vor avea un caracter temporar.

Materialele vor fi aduse pe amplasamentul proiectului, pe perioada punerii lor in opera.

4) Producţia de deşeuri:

- deseurile rezultate din lucrarile de constructie (pamant, amestecuri de beton,) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, etc.) vor fi predate catre unitati specializate autorizate;

-dejectiile animaliere vor fi colectate pe platforma betonata si in bazinul de colectare levigat, de unde sunt preluate si gestionate in vederea fertilizarii terenurilor, conform legislatiei in vigoare cat si a ghidurilor de buna practica existente.

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- se va respecta nivelul de zgomot maxim admis conform – SR 10009/2017 privind “Acustica –limite admisibile ale nivelului de zgomot din mediul ambiant;

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

-se vor respecta prevederile Ord. MMSC nr. 621/2014 privind aprobarea valorilor de prag pentru apele subterane din Romania.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului:conform prevederilor Certificatului de Urbanism nr. 19/23.11.2016, lucrarile se vor executa pe teren extravilan, folosinta agricola.

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3)Mărimea si complexitatea impactului: in perioada de execuţie şi implementare a proiectului impactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectului sunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, a legislaţiei de mediu in vigoare si a menţiunilor din Certificatul de Urbanism nr. 19/23.11.2016, emis de Primaria comunei Dudestii Vechi. La executarea lucrărilor se vor respecta normele legale în vigoare:

* Notificare DSP Timis nr. 1682/22.02.2017;
* Aviz de Gospodarire a Apelor nr. ABAB 14/ 30.01.2017;
* extras CF nr. 405865, emis de OCPI Timis.

Masuri pentru :

* Protectia importiva zgomotului. Protectia asezarilor umane:

In faza de executie sursele de zgomot si vibratii sunt produse atat de actiunile propriu zise de lucru cat si de traficul auto din zona de lucru. Aceste activitati au un caracter discontinuu, fiind limitate numai pe perioada zilei, in timpul programului de lucru.

Distanta fata de zona de locuit a amplasamentului proiectului este de aproximativ 650 m.

Vor fi luate masuri pentru protectia impotriva zgomotului si vibratiilor produse de utilajele si activitatea de construire, cu respectarea prevederilor HG 321/2005 republicata, privind evaluarea si gestionarea zgomotului ambiant. Masurile vor asigura ca la limita incintei, sa fie respectate valorile impuse prin Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- se va respecta nivelul de zgomot maxim admis conform – SR 10009/2017 privind “Acustica –limite admisibile ale nivelului de zgomot din mediul ambiant;

- Pe parcursul executarii lucrarilor nu se vor taia arbori si nu vor fi afectate zonele verzi amenajate din zona;

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele de transport si administrare pe sol a dejectiilor vor fi asigurate din punct de vedere al etanseitatii si fiabilitatii;

- Transportul deseurilor nepericuloase, a fertilizantului organic, se efectueaza pe traseele acceptate de autoritati;

- **Se vor respecta prevederile « Codului bunelor practici agricole », inclusiv cele privind perioadele de aplicare indicate in functie de fiecare cultura, calendarul de interdictie pentru imprastiere si interdictiile referitoare la conditiile meteorologice si starea solului, distantele fata de cursuri de apa, captari de apa potabila, zone de protectie, aplicarea pe terenuri in panta, pe terenuri cu exces de apa, pe terenurile aflate in apropierea zonelor locuite, etc.**

- Se vor respecta planurile de fertilizare anuale intocmite pe baza unui Studiu Agrochimic si Pedologic.

- Pentru zonele vulnerabile la poluarea cu nitrati, cantitatea de dejectii animaliere aplicata pe unitatea de suprafata nu va depasi 170 kgN total/ha/an – pe terenuri arabile si 210 kgN total/ha/an pe fanete ( valoare care include si dejectiile ajunse in sol direct de la animale in timpul pasunatului).

- Se vor respecta prevederile Regulamentului (CE) nr.1069/2009 al Parlamentului European si al Consiliului de stabilire a unor norme sanitare privind subprodusele de origine animala si produsele derivate care nu sunt destinate consumului uman si de abrogare a Regulamentului (CE) nr.1774/2002;

- Se vor respecta prevederile Ord. MMDD nr. 1552 si MADR nr. 743/2008 pentru aprobarea listei localitatilor pe judete unde exista surse de nitrati din activitati agricole;

- Se vor respecta prevederile Ord. MMGA nr. 242/2005 pentru aprobarea organizarii Sistemului national de monitoring integrat al solului, de supraveghere, control si decizii pentru reducerea aportului de poluanti proveniti din surse agricole si de management al reziduurilor organice provenite din zootehnie in zone vulnerabile la poluarea cu nitrati si pentru aprobarea Programului de organizare a Sistemului national de monitoring integrat al solului, de supraveghere, control si decizii pentru reducerea aportului de poluanti proveniti din surse agricole si de management al reziduurilor organice provenite din zootehnie in zone vulnerabile la poluarea cu nitrati;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

- Monitorizarea apei freatice din jurul platformei, amplasamentul, numarul si adancimea forajelor de control, se va stabili in baza studiului hidrogeologic ce se va intocmi de ABA Banat (Conform Aviz de Gospodarire a Apelor nr. ABAB 14/30.01.2017.

-Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Amplasarea organizarii de santier si a depozitelor, precum si alte activitati conexe, se vor realiza cu respectarea prevederilor OUG nr. 195/2005 aprobata cu modificari prin Legea nr. 265/2006 privind Protectia Mediului cu completarile si modificarile ulterioare;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii nr. 211/ 2011 privind regimul deşeurilor (r), cu modificarile si completarile ulterioare;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (metalice, lemn, material plastic) vor fi predate catre unitati specializate autorizate;

- Se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei, cu privire la distanta fata de asezarile umane (500 m);

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

-  Nu se vor stoca combustibili in organizarea de şantier.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentului acord de mediu se sancţionează conform prevederilor legale în vigoare.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

 **DIRECTOR EXECUTIV,**

 **Mihai CEPEHA**

 **p. SEF SERVICIU**

 **AVIZE, ACORDURI, AUTORIZATII Lucia SCRIUBA**

 **INTOCMIT,**

 **Corina MIHOC**